**10. A feladat az 1956-os magyar forradalom nemzetközi összefüggéseivel kapcsolatos.**

**Egészítse ki a hiányzó szavakkal/kifejezésekkel a magyar forradalom nemzetközi**

**vonatkozásaival foglalkozó leírást!** (Elemenként 0,5 pont.)

Az **(a)**……………………… Közgyűlése 1957. január 10-én elfogadott 1132/XI.sz.

határozatával hozta létre az 1956-os magyar forradalom eseményeit, a **(b)**…………….

katonai beavatkozást, a **(c)**…………………… vezette ellenkormány hatalomra kerülésének

körülményeit és ténykedését vizsgáló Különbizottságot. A bizottságba öt ország delegált

képviselőt.

A határozat felszólította a Szovjetuniót és Magyarországot, hogy minden területen

működjenek együtt a bizottsággal, legfőképp, hogy engedélyezzék a bizottság tagjainak és

tisztviselőinek beutazását és szabad mozgását az országban.

A magyar kérdés nem a Különbizottság felállításáról szóló határozattal került először az a

Közgyűlés napirendjére. A **(d)**……………………… amerikai, francia és brit kérésre már a

forradalom alatt, 1956. október 28-án összeült a magyarországi helyzet megvitatására.

Határozat elfogadására ebben a testületben nem volt esély, hiszen a Szovjetuniónak

**(e)**……….joga volt. Ráadásul a **(f)**…………………….-vezette magyar kormány is – amely

néhány nappal később a **(g)**…………………….. felmondásáról és az ország semlegességének kinyilvánításáról döntött – határozottan tiltakozott az ellen, hogy Magyarország belügyeivel kapcsolatban bárminemű kérdés napirendre kerüljön a világszervezetben. November első napjaiban azonban nemcsak ez a nyilatkozat hátráltatta a magyar ügy súlyának megfelelő kezelését a világszervezetben, hanem a **(h)**……………………….. kitörése is, amelyben

Nagy-Britannia és Franciaország közvetlenül érintett volt.

Megoldás

**10. 1956-os forradalom (Elemenként 0,5 pont, összesen 4 pont.)**

**a)** Egyesült Nemzetek Szervezete *(Elfogadható még: ENSZ.)*

**b)** szovjet

**c)** Kádár János *vagy* Kádár

**d)** Biztonsági Tanács (ENSZ BT *vagy* BT)

**e)** vétó

**f)** Nagy Imre

**g)** Varsói Szerződés

**h)** szuezi háború *(Elfogadható még: szuezi válság.)*